Min dejlige frieser dreng på nu 2 år , blev i starten af året ledbehandlet i skulderen . Efter flere undersøgelser , der i blandt 2 x røngten , ultralydsscanning og besøg hos tre dyrlæger , fandt vi frem til at hans halthed skyldtes en væskeansamling i skulderen , hvilket højest sandsynligt var opstået fra et slag . De trak væsken ud , og han blev ledbehandlet og derefter beordret boksro i en måned , hvor han også kom på skridtbånd to gange daglig . Efter en måned blev han tjekket , dyrlæge sagde god for ham og at der kun var 0,5 grad halthed ved belastning - altså ved eks. stop , og derfor mente han sagtens han kunne komme hjem og gå , når han nu ikke skulle bruges før som 3 - 4 års . Han kom hjem i marts , og da der var meget frost og hård jord kunne man godt ane at det måske gjorde lidt avs i den side , men derudover har han vist sig haltfri . I maj kom han på sommergræs og forleden jeg var derude synes jeg at han var voldsomt halt på samme side igen   Jeg kan imidlertid kun selv se det ved hans nikken når han traver , og skal self. have dyrlæge til at kigge på ham . Jeg har dog lige siden behandling , frygtet at han aldrig ville blive den ridehest jeg drømte om , en frygt der nu er meget forstærket  Så er det jeg tænker om der er andre der har fået deres heste ledbehandlet og de derefter har fungeret fint som rideheste ? Jeg håbede jo at når han var så ung , og havde så megen tid til at hvile , at så ville det jo blive helt som det skulle .. Håber at høre fra andre , der evt. har oplevet lign..
Min har haft en skulder skade pga et styrt og det tog ligesom dig lang tid at få diagnosen. Han var heller ikke særlig halt og meget svært at se uden rytter. Han fik og røntgen og kun en ledbehandling og (metraterapi) mange nåle i selve skulder musklen. Skulderen er et stort led og kan være svær at ramme helt præcist der hvor behovet er størst. Min han klarer sig fint med en behandling, men dyrlægen ramte også klokkerent (o: han er tilbage i fuld ridning igen. Få da tjekket hurtigst muligt så der ikke sker skade på ledet og senere foresage gigt, held og lykke med din hest (o:
Snakkede med min hovtrimmer i dag om, at smedning af og til kan være foresaget af en låsning i ryg/lænde området. Jeg har altid bare "regnet" med at det var pga. Falcon's korte krop og lange ben, da det jo naturligvis vil give smedninger hos de fleste heste der er bygget sådan. Eva Løber kommer d. 20 juli og tjekker Falcon igennem, og da han har problemer med smedning, vil jeg lige spørge hende ind til det. Men indtil da vil jeg gerne høre om andre har erfaringer inden for det?
Min oplevelse med heste, der smeder, er at de har et balanceproblem, som kan afhjælpes ved korrekt ridning, som styrker muskulaturen. Jeg havde en hoppe, som smedede rigtig meget under tilridningen - faktisk så meget, at det skete mindst en gang om ugen, at hun smed en sko, når jeg red ligeud ad langsiden. Men efterhånden, som hun blev stærkere og fik mere balance, så holdt det helt op:-) Det var en smed, som gjorde mig opmærksom på, at det hang sammen på denne måde, og at det ikke var et problem, at hesten tabte skoene så tit. Han sagde at det ville gå væk efter et halvt års seriøs dressurridning, og det fik han ret i. Jeg kan se, at din hest heller ikke er så gammel, så det samme kunne også sagtens være tilfældet med din.
Du har helt ret.  Det er absolut muligt, at låsninger/ubalancer i lænderyggen kan give problemer med både skridtlængden og skridt-timingen af bagbenene, hvilket kan medføre bl.a. at hesten smeder. Var det min hest, ville jeg bestemt også få en person som Eva Løber ud at kigge. Du må endelig holde os opdaterede ang. resultatet, når Eva har været der. -   synes i hvert fald, at det er vældigt interessant, hvad hun kan finde, og hvad hun kan gøre ved det. Hilsen Linda
Ja, jeg skal nok opdatere når Eva har været her   Jeg glæder mig til at høre hvad hun har at sige til det, og håber da på at der kan gøres noget, så han på længere sigt kan stoppe med at smede. Så må vi se om hun finder en låsning ell. lign ved ryg/lænd, for så har det sikkert en sammenhæng.
Så har Eva været her. Hun fandt en låsning/spænding i lænden, samt højre side af bækkenet. Hun mener at smedningen sagtens kan have en sammenhæng med problemet i lænden, og hun har selv erfaringer med sin egen hest, som smeder ligeså snart den er spændt/låst i lænden. Jeg ved ikke om der går et stykke tid før jeg kan mærke/se forskel, men han smedede i hvert fald stadig væk på vej ned til folden efter behandlingen. Hun troede også at hans problemer med låsning i det højre knæ, kom af låsningen i lænd og bækken. Derudover fandt hun noget på to ribben, hvor man kunne se på hesten at det gjorde avs.  Kæben og nakken var en smule spændt, hvilke jeg også havde en mistanke om, pga. et fald og vrid i nakken under bedøvelse.
En lille opdatering for at få en afslutning på det hele. Hesten smeder på nuværende tidspunkt langt mindre end før Eva var her. Under ridning i skridt-tempo i går (han smeder normalt konstant i skridt) hørte jeg MEGET sjældent at han smedede. Så det har helt klart haft en effekt, og det kan tydeligt ses at han bruger sine ben helt anderledes nu, og efterhånden som det kommer til at føles normalt for ham, så stopper han højst sansynligt helt med at smede. Så hvis nogen har en hest som smeder, så tøv ikke med at prøve en kiropraktor.